Emnebeskrivelse: ECON 1210 Forbruker, bedrift og marked

•	Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen refererer til §3.7.
•	Dokumentene som det henvises til i dette dokumentet er samlet på: http://www.sv.uio.no/studier/forskrifter_regler.html

1.0. Strukturelle forhold tilknyttet emnet
1.1.	Mål: 
Du skal kunne gjøre rede for sentrale begreper i mikroøkonomisk analyse, som for eksempel effektivitet, tilbud og etterspørsel for en vare, markedslikevekt og ulike kostnadsbegreper. Du skal også kunne gjennomføre en analyse av enkle problemstillinger ved for eksempel figurdrøfting, men ingen analyse utover det en kan lære uten bruk av matematikk.

1.2. Struktur og innhold (størrelse og faglig innhold): 
Emnet er på 10 studiepoeng. 

Faglig innhold: 
Innføring i mikroøkonomiske grunnbegreper og økonomisk tankegang. Med utgangspunkt i anvendte problemstillinger gjennomgås enkel markedsteori og velferdsteori, markedssvikt, enkle resonnementer omkring bedrifters og forbrukeres tilpasning og strategisk adferd (spillteori).

2.0. Undervisningsforhold tilknyttet emnet
2.1. Undervisningsformer: 
Forelesninger: 3 timer pr uke hele semesteret (15 uker). Noen av forelesningene benyttes til oppgaveløsning, hvor studentene jobber i grupper og får hjelp av foreleser. En oppgave skal være en individuell øvelsesoppgave som rettes og kommenteres.
Seminar/kollokviesamling i grupper: 2 timer per uke i 10 uker. 
Innlevering av øvelsesoppgave er ikke obligatorisk, men det legges vekt på at hver student skal levere inn flere oppgaver til vurdering, ev som del av et gruppearbeid.

2.2. Faglige krav: 
Generell studiekompetanse eller tilsvarende

2.3 Semester med undervisning: 
Undervisning gis hvert semester

2.4. Tidsrom av semesteret med undervisning: 
Undervisningen vil foregå over hele semesteret. Det kan forekomme undervisningsfrie uker hvor det forutsettes at studentene arbeider med øvelsesoppgaver.

2.5. Undervisningsspråk: 
Norsk

2.6. Undervisningssted: 
Universitetet i Oslo

2.7. Adgang til undervisning: 
I følge Forskrift om studier og eksamener ved Universitetet i Oslo § 5.4 har en student som har fått gjennomført og godkjent obligatorisk undervisning ikke krav på ny undervisning. En student som har fått undervisningsrett til et emne, ikke gjennomført og/eller fått godkjent obligatorisk undervisning har rett til ny undervisning, men først når kapasitetshensyn muliggjør det. 

3.0. Eksamensforhold knyttet til emnet
3.1. Vurderings- og eksamensformer:

En 3-timers skoleeksamen arrangeres i slutten av hvert semester. Eksamen blir vurdert etter ECTS-skalaen.  Se Forskrift om studier og eksamener ved Universitetet, §8.1 for oversikt over karaktersystemet. Se http://www.oekonomi.uio.no/studieinfo/studiereformen/Ny%20karakterskala.pdf for de fagspesifikke kriteriene.
Retningslinjer for begrunnelse og klage ved eksamen finner du på  http://www.lovdata.no/all/nl-19950512-022.html 

3.2. Faglige krav:
Generell studiekompetanse. Se for øvrig pkt 2.2

3.3. Semester med eksamen/avsluttende vurdering:
Undervisning og eksamen gis ordinært hvert semester. For kandidater som ikke består eksamen, vil det i høstsemesteret bli arrangert en ny eksamen i begynnelsen av påfølgende semester (januar).  Denne eksamenen arrangeres kun for kandidater som ikke består ordinær eksamen, og vil telle som ett av tre mulige forsøk. 

3.4. Tidsrom av semesteret vurdering finner sted:
Det vil ikke være noen vurdering i løpet av semesteret. Avsluttende vurdering ved semesterets slutt.

3.5. Tilrettelagt eksamen/avsluttende vurdering:
Ved kronisk eller akutt sykdom kan en student søke om tilrettelagt eksamen/vurdering. Fristen for å søke tilrettelagt eksamen i vårsemesteret er 1. februar og i høstsemesteret er det 1. september. Se informasjon om tilrettelegging ved eksamen ved Det samfunnsvitenskapelige fakultet.

3.6. Hjelpemidler til eksamen med tilsyn:
Ingen hjelpemidler tillatt.

3.7. Hjelpemidler til eksamen uten tilsyn:
Emnet har ingen eksamen uten tilsyn.

3.8. Eksamensspråk:
Språket i emnets eksamensoppgaver er normalt bokmål. Ved søknad kan studentene få eksamensoppgaver på nynorsk og engelsk. Om øvrig bruk av målform i eksamensoppgaver, se § 6.4 i Forskrift om studier og eksamener ved Universitetet i Oslo.

3.9. Adgang til eksamen/avsluttende vurdering osv uten opptak:
Det er mulig å studere ved Det samfunnsvitenskapelige fakultet uten opptak på program. Se informasjon om å studere emner på bachelornivå ved Det samfunnsvitenskapelige fakultet uten opptak til program.

3.10. Adgang til utsatt, ny eksamen/avsluttende vurdering:
Det gis utsatt prøve ved dokumentert gyldig forfall. Gyldig legeerklæring må fremvises jamfør § 7.3 Gyldig forfall til eksamen i Forskrift om studier og eksamener ved UiO. Utsatt eksamen arrangeres normalt i begynnelsen av påfølgende semester.  Kandidater som ønsker å avlegge eksamen på nytt for å forbedre karakter, må vente til neste ordinære eksamen.  For kandidater som stryker til eksamen, se pkt. 3.3 over.

3.11. Karakterfastsetting:
Studenter vurderes ut fra karakterskalaen A-F/ bestått/ikke-bestått. Se for øvrig Forskrift om studier og eksamener ved Universitetet i Oslo §8.1 om Karaktersystemet, og http://www.oekonomi.uio.no/studieinfo/studiereformen/Ny%20karakterskala.pdf om de fagspesifikke kriteriene.

3.12. Delvis sammenfall med annet emne, reduksjon i antallet studiepoeng:
Emnet overlapper med samfunnsøkonomi grunnfag.